Paulownia

Paulownia est genus circa septem specierum familiae Paulowniacearum. Inter Scrophulariaceas ponitur, sed interdum in Bignoniaceas et Scrophulariaceas ponebatur. A Philippo de Siebold et Iosepho Zuccarini descriptum, in honorem Annae Pauli filiae (Russice Anna Pavlovna) reginae Nederlandiae nominatur.

Descriptio
Paulowniae arbores sunt deciduae trunco recto comaque effusa. Folia opposita longe petiolata sunt, formae profunde denticulatae vel trilobae. Flores magni lilacini, interdum paene albidi inflorescentiam paniculatam formant. Calyces florum campanulati sunt. Fructus capsula est semina minuta alata continens.

Regio
Area paulowniarum naturalis est Asia Austrorientalis, h.e. Sinarum pars meridiana (Anhui, Fochiena, Quantunia, Hubei, Quiansia, Suchuen, Iunnania), Formosa, Corea, Vietnamia, Laotia. In Europa et America Septentrionali in hortis saepe colitur. Species quae vulgo in hortis invenitur est Paulownia tomentosa (quae et Paulownia imperialis nominatur), arbor usque ad 20 m altitudinis.

Nexus externi

Categoria:Genera plantarum
Categoria:Lamiales
Categoria:Taxa Siebold
Categoria:Taxa Zuccarini